Πέμπτη 14 Μαΐου 2020

Παιδιά καλημέρα! Σας άρεσε ο μύθος του Αισώπου; Είμαι σίγουρη πως ήταν η πιο γρήγορη Ανάγνωση! Σήμερα δε θα προχωρήσουμε σε νέο κείμενο και δε θα έχουμε κόκκινο τετράδιο.

Η κυρά- Γραμματική χάρηκε που μάθαμε τα «ουδέτερα» και θέλει σήμερα να μας «ψιθυρίσει» στα αυτιά μια καινούρια λεξούλα που την ονόμασε **«ΡΗΜΑΤΑ».** Γι΄ αυτό ανοίξτε το πράσινο τετράδιο.

Το μυρμήγκι, το ποτάμι, το τραγούδι,το νερό έχουν για παρεούλα το ουδέτερο άρθρο «το»

***ΡΗΜΑΤΑ***

* Το μυρμήγκι **πλησίασε.**
* Το ρεύμα **παρέσυρε** το μυρμήγκι.
* Το μυρμήγκι **κινδύνευσε**.
* Το περιστέρι **είδε** και **λυπήθηκε** το μυρμήγκι.
* Το περιστέρι **έριξε** ένα κλαδί.
* Το μυρμήγκι **πιάστηκε** και **σώθηκε.**
* Το μυρμήγκι **είδε** τον κυνηγό.
* Ο κυνηγός **έβαλε** το περιστέρι «στο μάτι».
* Το μυρμήγκι **έτρεξε** γρήγορα.
* Ο κυνηγός **ετοιμαζόταν**.
* Το μυρμήγκι **δάγκωσε** τον κυνηγό.
* Το περιστέρι **πέταξε** μακριά.

Ρήματα είναι οι λεξούλες

που μας δείχνουν καθαρά,

όταν κάποιος κάνει κάτι

έχει λύπη και χαρά.

Άρα η κυρά-Γραμματική θέλει να μάθουμε πως οι λεξούλες που δείχνουν τι κάνουμε, τι νιώθουμε λέγονται ΡΗΜΑΤΑ.

Προσπαθήστε να γράψετε 7έως 10 μικρές προτασούλες και να υπογραμμίσετε τα ρήματα.

π.χ . Η κυρία Ελένη **διαβάζει** τις εργασίες.

Τα παιδιά **τρώνε** παγωτό.

Ο διευθυντής **ξεκλειδώνει** την πόρτα.

Ο Πυθαγόρας σήμερα θα ξεκουραστεί.